EkBass/fiwiki-20250220-pages-articles huggingface dataset:
Jan Helenius

Jan Helenius (s. 13. lokakuuta 1996) on suomalainen lentopalloilija. Hän pelaa Mestaruusliigassa, jossa hänen seuransa on Lentopalloseura ETTA.http://www.hotsport.info/foorumi/media/kunena/attachments/4761/Aamulehti17.5.2016.jpg Pelipaikaltaan 186 senttimetriä pitkä ja 78 kilogrammaa painava Helenius on yleispelaaja.http://www.worldofvolley.com/wov-community/players/24521/jan- helenius.html Heleniuksen toukokuussa 2016 allekirjoittama sopimus LEKA Volleyn kanssa on 2+1-vuotinen. Hän on aikaisemmin pelannut Rantaperkiön Iskun riveissä lentopalloliigassa. Helenius aloitti lentopallon LP Kangasalan riveissä ja siirtyi juniori-iässä Karhulan Veikkojen ja Keimolan Kaiun kautta Kuortaneen valmennuskeskukseen. Hyvän tekniikan ja poikkeuksellisen ponnistusvoiman omannut mutta varreltaan lyhyt yleispelajaa opiskeli ja harjoitteli valmennuskeskuksessa kaksi vuotta, kunnes hänet kiinnitettiin lentopallon Mestaruusliigaan tamperelaisen Rantaperkiön Iskun riveihin kaudeksi 2014-2015. Huhtikuussa 2015 varusmiespalvelusta samanaikaisesti suorittanut Helenius valittiin lentopallomaajoukkueen mukaan maailmanliigan ryhmään.http://www.iskuvolley.com/?x239681=917007 Uransa ensimmäiset miesten A-maaottelunsa hän pelasi kesällä 2015. Tuona kesänä Helenius oli osa Suomen Maailmanliigan joukkuetta. Hänet valittiin niin ikään kesän 2016 ja 2017 Maailmanliigan joukkueeseen mukaan. Kaikkiaan Helenius on pelannut reilut 50 A-maaottelua kesäkuuhun 2017 mennessä. Toukokuussa 2016 Helenius allekirjoitti LEKA Volleyn kanssa 2+1-vuotisen sopimuksen. Sopimusuutisesta muodostui pienoinen myrsky vesilasissa, kun Isku syytti LEKA Volleyn päävalmentaja Lauri Hakalan toimineen epäeettisesti ja houkutelleen Heleniuksen LEKA-sopimukseen kesken maajoukkueleirin, jossa Hakala oli mukana toimien apuvalmentajana. LEKA julkisti Iskun Aamulehdessä esitetyille syytöksille vastineen, jossa todettiin, ettei Hakala ole edistänyt mj-leirin aikana sopimuksen syntyä, vaan neuvottelut on aloitettu ennen kesän leiritystä ja jatkuneet sittemmin Heleniuksen pelaaja-agentin Nisse Huttusen ja seuran välillä ilman Hakalan suostuttelua. Heleniuksen iskulyönti ylettyy 320 senttimetrin korkeuteen ja torjuntalyönti 300 senttimetrin korkeuteen.http://www.lentopalloliitto.fi/huippu- urheilu/maajoukkueet/miehet/pelaajakortit/jan-helenius/ == Lähteet == Luokka:Suomalaiset lentopalloilijat Luokka:Vuonna 1996 syntyneet Luokka:Elävät henkilöt
Autobonus

Autobonus on vuonna 2001 ensi-iltansa saanut Mika Ronkaisen ohjaama dokumenttielokuva pohjoissuomalaisesta pariskunnasta, joka konkurssin jälkeen yrittää päästä takaisin työelämään verkostomarkkinoinnin avulla. Autobonus sai ensi-iltansa vuonna 2001 Tampereen elokuvajuhlilla ja sen TV-ensi-esitys oli YLE TV1:ssä 8.4.2001. YLE TV1 on uusinut Autobonuksen vuosina 2007, 2017 ja 2021. Elokuva julkaistiin DVD:llä Mika Ronkaisen Huutajat - Screaming Men -dokumenttielokuvan bonuksena vuonna 2003. Yle Areena julkaisi Autobonuksen osana viidentoista kotimaisen klassikkodokumentin sarjaa toukokuussa 2021. == Lähteet == == Aiheesta muualla == * * Autobonus YLE Areenassa * Elitisti: Faces of Finland * YLE Dokumenttiprojekti: Autobonus – Miten sujuu pienyrittäjältä verkostomarkkinointi? * Me Naiset: Tänään tv:ssä: Pitäisikö kokeilla verkostomarkkinointia? Mainio dokumentti 2000-luvun alun Suomesta * Au­to­bo­nus-do­ku­men­tis­ta tutut Kaisu ja Viljo Mik­ko­nen ker­to­vat kuu­lu­mi­siaan Luokka:Vuoden 2001 suomalaiset elokuvat Luokka:Vuoden 2001 dokumenttielokuvat Luokka:suomalaiset dokumenttielokuvat Luokka:Elokuvat liike-elämästä
Taichirō Koga

Taichirō Koga (, s. 4. lokakuuta 1989 Sasebo, Nagasakin prefektuuri, Japani) on japanilainen lentopalloilija, joka edusti kaudella 2015-16 Mestaruusliigassa pelaavaa Kokkolan Tiikereitä. Tiikereissä pelattu kausi oli japanilaisliberon ensimmäinen ammattilaiskausi Euroopan kentillä. Suomen mestaruuden ja Suomen Cupin Tiikereissä kaudella 2015-16 voittanut Koga siirtyi kaudeksi 2016-17 Ranskan A-liigan hallitsevan mestarin Paris Volleyn riveihin. Koga siirtyi kesäkuussa 2015 Kokkolan Tiikereihin kotimaansa pääsarjan Toyoda gōsei Trefuerzasta, joka sijoittui kolmanneksi edellisellä sarjakaudella.http://www.mtv.fi/sport/muut- lajit/lentopallo/artikkeli/kokkolan-tiikerit-nappasi-japanilaisliberon/5188490 Suomessa Kogan peliä pidettiin hyvänä, ja hän johdatti Tiikerit puolustuspeliotteillaan tuplamestariksi kaudella 2015–16. Aamulehden lentopallotoimittaja Jari Perkiö kirjoitti Kogan otteista kevään 2016 finaaliotteluissa seuraavasti: "Uskomattoman japanilaisliberon Taichiro Kogan temput muistuttivat ajoittain enemmän taidetta kuin lentopalloa." Ilta- Sanomissa Kogan otteiden kirjoitettiin kruunanneen tuplamestariksi edenneen Tiikereiden kokkolalaisen mestariteoksen. Koga valittiin liigapelaajien äänestyksellä kauden 2015-16 parhaimmaksi miesliigapelaajaksi. Kertaakaan aiemmin lentopalloliigassa liberoa ei ole valittu sarjan parhaimmaksi pelaajaksi. Japanin lentopallomaajoukkuetta Koga on edustanut muun muassa vuoden 2013 kesäuniversiadeissa Kazanissa, jossa Japani saavutti pronssia ja Koga palkittiin turnauksen parhaana puolustuspelaajana. Koga on edustanut Japania myös muun muassa Itä-Aasian mestaruusturnauksessa vuonna 2013 ja Aasian cupissa edeltävänä vuonna. Kogan isku- ja torjuntalyönnit ylettyvät kumpikin tasan 300 senttimetrin korkeuteen. Pelipaikaltaan 169 senttimetriä pitkä ja 68 kilogrammaa painava Koga on libero.http://universiade2013.sportresult.com/NH/en/-60/Participant/ParticipantInfo/dbaa43bd-6587-4af0-80ad-e9c7751d08c8 == Lähteet == Luokka:Japanilaiset lentopalloilijat Luokka:Vuonna 1989 syntyneet Luokka:Elävät henkilöt
Elvira Notari

pienoiskuva|Elvira ja Nicola Notari. Elvira Notari (syntyjään Elvira Coda, 10. helmikuuta 1875 Salerno – 17. joulukuuta 1946 Cava de’ Tirreni) oli italialainen elokuvaohjaaja, käsikirjoittaja, tuottaja ja näyttelijä. Vaatimattomista oloista lähtöisin ollut Elvira työskenteli koulun jälkeen modistina ja meni vuonna 1902 naimisiin valokuvaaja Nicola Notarin kanssa. Vuonna 1906 he perustivat perheyhtiö Films Doran (myöhemmin Dora Film), joka tuotti vuoteen 1930 mennessä satoja dokumenttielokuvia ja noin 60 näytelmäelokuvaa. Elvira Notarin ohjaamat ja hänen miehensä kuvaamat elokuvat olivat sävyltään realistisia ja käsittelivät yleensä Napolin kansanelämää sekä naisten ja miesten välisiä suhteita. Kriitikot pitivät elokuvia vähäarvoisina ja ne joutuivat usein sensuurin hampaisiin. 1920-luvulla Notari teki useita napolilaistyylisiä musiikkidraamoja (film sceneggiata), jotka menestyivät varsinkin Yhdysvaltojen ja Etelä-Amerikan italialaissiirtolaisten keskuudessa. Ohjaajan elokuvista on restauroitu ‘A Santanotte vuodelta 1922. ==Lähteet== ==Aiheesta muualla== * Internet Movie Database: Elvira Notari Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset elokuvatuottajat Luokka:Italialaiset näyttelijät Luokka:Vuonna 1875 syntyneet Luokka:Vuonna 1946 kuolleet
Jorma (järvi)

Jorma on lampi tai pieni järvi Kuopion Vehmasmäen alueen lähellä Vehmasmäentien ja Vitostien välillä. Jorman rantaviivan pituus on n. 0,7 kilometriä ja suurin syvyys n. 4 m. Jormaan on istutettu planktonsiikaa.Jorma; Kalapaikka.net == Lähteet == Luokka:Kuopion järvet
Iso-Valkeinen (Kuopio)

Iso-Valkeinen on järvi Kuopiossa kantakaupunkialueella. Isossa-Valkeisessa on kaksi saarta, ja järveen työntyy pohjoisesta Majaniemi. Järven yli kulkee Valtatie 5 pääosin pengertä pitkin. Ison-Valkeisen rannalla on urheilukalastuspaikka.http://www.kuopio.fi/web/liikunta-ja- ulkoilu/kalastuslupien-hinnat Järven pinta-ala on 37,18 hehtaaria. == Lähteet == Luokka:Kuopion järvet Luokka:Haukiveden–Kallaveden alue
Mendy

Mendy on pääosin ranskankielisissä maissa käytössä oleva sukunimi. Se on muun muassa seuraavien henkilöiden sukunimi: * Benjamin Mendy (s. 1994), ranskalainen jalkapalloilija * Édouard Mendy (s. 1992), senegalilainen jalkapalloilija * Ferland Mendy (s. 1995), ranskalainen jalkapalloilija * Formose Mendy (s. 1989), guineabissaulainen jalkapalloilija * Matthew Mendy (s. 1983), gambialainen jalkapalloilija
Frosinone Calcio

Frosinone Calcio on italialainen jalkapalloseura Frosinonen kaupungista samannimisestä maakunnasta. Seura pelaa kaudella 2024–2025 Serie B:ssä. Frosinone Calcio pelaa kotiottelunsa 16 227 -paikkaisella Stadio Benito Stirpella. Seuran puheenjohtajana toimii Maurizio Stirpe ja päävalmentajana Vincenzo Vivarini.http://www.transfermarkt.co.uk/frosinone- calcio/startseite/verein/8970 Serie A:han seuran nosti ensimmäisen kerran ja siellä pelatun kauden valmensi Roberto Stellone.http://www.football- italia.net/84386/official-stellone-leaves-frosinone == Historiaa == === Union Sportive Frusinate === Seura perustettiin vuonna 1906 nimellä Union Sportive Frusinate. Vuonna 1958 seuran nimeksi vaihdettiin US Frosinone, joka muutettiin jo vuonna 1963 muotoon Sporting Club Frosinone. Vuonna 1990 Serie C2:ssa pelannut Sporting Club Frosinone joutui konkurssiin. === Frosinone Calcio === Seura perustettiin uudelleen, nyt sen nimeksi tuli Frosinone Calcio. Kaudella 2003–2004 seura nousi ensimmäistä kertaa kuuteentoista vuoteen kolmanneksi ylimmälle sarjatasolle Serie C1:een. Kaudeksi 2006–2007 Frosinone Calcio nousi seurahistoriansa ensimmäistä kertaa toiseksi korkeimmalle sarjatasolle Serie B:hen.http://www.national-football- teams.com/club/3168/2014_1/Frosinone_Calcio.html Seura pelasi viisi kautta Serie B:ssä, ennen kuin putosi kaudeksi 2011–2012 Lega Prohon, josta se nousi kaudeksi 2014–2015 takaisin Serie B:hen. Kaudella 2014–2015 Frosinone keräsi Serie B:ssä 71 pistettä ja nousi sarjakakkosena ensimmäistä kertaa historiassaan Serie A:han kaudeksi 2015–2016. Vuosina 2019–2021 joukkuetta valmensi Alessandro Nesta. == Lähteet == == Aiheesta muualla == Luokka:Italialaiset jalkapalloseurat Luokka:Frosinone
Megan Rapinoe

Megan Anna Rapinoe (s. 5. heinäkuuta 1985 Redding, Kalifornia) on yhdysvaltalainen jalkapalloilija, joka edustaa Yhdysvaltain pääsarjassa pelaavaa Seattle Reign FC:tä. Pelipaikaltaan Rapinoe on laitahyökkääjä. Hän kuuluu myös Yhdysvaltain naisten jalkapallomaajoukkueeseen, jossa hän on heinäkuusta 2006 alkaen pelannut 158 maaottelua ja tehnyt 50 maalia. Hänet valittiin vuonna 2019 Kansainvälisen jalkapalloliiton FIFA:n vuoden parhaaksi naisjalkapalloilijaksi. == Ura == === Seurajoukkueura === Rapinoe aloitti ammattilaisuransa Chicago Red Starsissa, jossa hän vuosina 2009–2010 pelasi 38 ottelua ja teki niissä kolme maalia. Vuonna 2011 Rapinoe edusti kolmea seuraa, kotimaansa Philadelphia Independenceä ja MagicJackia sekä australialaista Sydney FC:tä. Vuonna 2012 hän pelasi Seattle Soundersissa kaksi ottelua. Tammikuussa 2013 Rapinoe siirtyi Ranskan Division 1 Fémininen Olympique Lyoniin, jossa hän debytoi naisten mestarien liigassa ja pääsi seuran kanssa kaudella 2012–2013 finaaliin. Hän siirtyi vuonna 2013 kotimaansa pääsarjan Seattle Reigniin, josta hän kuitenkin palasi kaudeksi 2013–2014 Lyoniin. Tammikuussa 2014 Rapinoe siirtyi pysyvästi takaisin Seattle Reign FC:n riveihin. Hän päätti pelaajauransa syksyllä 2023 NWSL:n tappiolliseen loppuotteluun.Oikaisuja. Helsingin Sanomat 21.7.2023 s. A 13 === Maajoukkueura === Yhdysvaltoja alle 20-vuotiaissa edustanut ja ikäluokan MM-pronssia vuonna 2004 saavuttanut Rapinoe debytoi Yhdysvaltain naisten jalkapallomaajoukkueessa vuonna 2006. Rapinoe kuului Yhdysvaltain joukkueeseen vuoden 2011 MM- kilpailuissa, joissa hän teki yhden maalin ja Yhdysvallat saavutti hopeaa.Statistics and records. Players. World Football Seuraavana vuonna Rapinoe oli mukana kesäolympialaisissa Lontoossa, jossa hän pelasi jokaisessa kuudessa ottelussa ja teki kolme maalia, muun muassa suoraan kulmapotkusta Kanadaa vastaan, ja saavutti olympiakultaa.Megan Rapinoe Sports Reference Vuoden 2015 MM-kilpailuissa Rapinoe voitti maailmanmestaruuden. Hän pelasi kaikissa Yhdysvaltain otteluissa lukuun ottamatta puolivälierää, josta hän joutui varoitustilin täytyttyä olemaan poissa, ja teki kaksi maalia alkulohko- ottelussa Australiaa vastaan. Vuoden 2019 MM-kilpailuissa Rapinoe teki kuusi maalia ja voitti turnauksen parhaan pelaajan, parhaan maalintekijän palkinnon ja voitti kultaa. Hän saavutti olympiapronssia vuodelle 2021 siirretyissä Tokion olympialaisissa. == Yksityiselämä == Heinäkuussa 2012 Rapinoe kertoi julkisesti olevansa lesbo. Hän seurusteli vuosina 2009–2013 Australian entisen maajoukkuepelaajan Sarah Walshin kanssa. Vuodesta 2013 hän tapaili muusikko Sera Cahoonea. Vuodesta 2017 Rapinoe on seurustellut amerikkalaisen koripallotähden Sue Birdin kanssa. Rapinoe on kirjoittanut yhdessä Emma Brockesin kanssa omaelämäkerran Yksi elämä, joka julkaistiin suomeksi vuonna 2021. == Saavutukset == Yhdysvallat * Kesäolympialaiset ** Kultaa (2012) ** Pronssia (2020) * MM-kilpailut ** Kultaa (2015) **Kultaa (2019) ** Hopeaa (2011) == Teokset == * == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1985 syntyneet Luokka:Elävät henkilöt
Bijie

Bijie (, pinyin: Bìjié Shì) on prefektuuritason kaupunki Guizhoun maakunnan luoteisosassa Kiinassa. Kaupunki sijaitsee noin 150 kilometriä maakuntakeskus Guiyangista luoteeseen. Kaupungin väkiluku on 6,537 miljoonaa (2010) ja pinta- ala 26 852 neliökilometriä. Kaupungin naapureina ovat pohjoisessa Zhaotongin, Luzhoun ja Zunyin, idässä Guiyangin sekä etelässä Anshunin, Liupanshuin ja Qujingin prefektuuritason kaupungit. Piirikuntatasolla prefektuuri jakautuu kahdeksaan osaan: kaupunkipiiriin (Qixingguan), yille, hui-kiinalaisille ja miaoille nimettyyn autonomiseen piirikuntaan (Weining) ja kuuteen piirikuntaan (Dafang, Hezhang, Jinsha, Nayong, Qianxi, Zhijin). Aiemmin Bijie oli piirikuntatason kaupunki samannimisessä prefektuurissa. Vuonna 2011 Bijien prefektuurista tuli prefektuuritason kaupunki, ja samalla Bijien piirikuntatason kaupunki muutettiin Qixingguanin kaupunkipiiriksi. Azaleas Area.JPG|Atsaleoita Dafangin piirikunnassa. ==Lähteet== == Aiheesta muualla == *Bijie City Information (erityisesti talouspainotus) (chinaknowledge.com) *China Postal Code Guizhou Province (prefektuuri ja piirikuntataso) (youbianku.com) Luokka:Guizhoun kaupungit Luokka:Guizhoun prefektuurit
Tongren

Tongren (, pinyin: Tóngrén Shì) on prefektuuritason kaupunki Guizhoun maakunnan koillisosassa Kiinassa. Kaupunki sijaitsee noin 280 kilometriä maakuntakeskus Guiyangista itäkoilliseen. Kaupungin väkiluku on 3,093 miljoonaa (2010) ja pinta-ala 18 003 neliökilometriä. Kaupungin naapureina ovat pohjoisessa Chongqingin maakuntatason suurkaupunki, idässä Xiangxin autonominen prefektuuri ja Huaihuan prefektuuritason kaupunki, etelässä Qiandongnanin autonominen prefektuuri ja lännessä Zunyin prefektuuritason kaupunki. == Hallinnollinen jako == Piirikuntatasolla prefektuuri jakautuu kahteen kaupunkipiiriin, neljään autonomiseen piirikuntaan ja neljään piirikuntaan. Tongrenin hallinnollinen jako piirikuntatasolla Nimi Kiinan merkit Pinyin Bijiang (kaupunkipiiri) 碧江区 Bìjiāng Qū Wanshan (kaupunkipiiri) 万山区 Wànshān Qū Dejiang 德江县 Déjiāng Xiàn Jiangkou 江口县 Jiāngkǒu Xiàn Shiqian 石阡县 Shíqiān Xiàn Sinan 思南县 Sīnán Xiàn Songtaon miaojen autonominen piirikunta 松桃苗族自治县 Sōngtáo Miáozú Zìzhìxiàn Yanhen tujioiden autonominen piirikunta 沿河土家族自治县 Yánhé Tǔjiāzú Zìzhìxiàn Yinjiangin tujioiden ja miaojen autonominen piirikunta 印江土家族苗族自治县 Yìnjiāng Tǔjiāzú Miáozú Zìzhìxiàn Yupingin dongien autonominen piirikunta 玉屏侗族自治县 Yùpíng Dòngzú Zìzhìxiàn == Nähtävyykset == Matkailunähtävyyksiin luetaan muun muassa Yhdeksän lohikäärmeen luola, Fanjingvuoren luonnonpuisto ja seudun Jinjoki (Jinjiang, yksi Kiinan monista Jinjiang-nimellä tunnetuista sivujoista). Kuva:碧江区夜景.jpg | Yömaisemaa Bijiangin kaupunkipiiristä. Kuva:The mansion of Xong's king.jpg | Miaojen kunninkaan kartano Songtaon piirikunnassa. Kuva:九龍洞風景區.jpg | Yhdeksän lohikäärmeen luola. Kuva:梵淨山風景.jpg | Fanjingvuori. Kuva:梵淨山紅雲金頂（新金頂）.jpg | Fanjingvuoren huippu. ==Lähteet== == Aiheesta muualla == *Tongren (tongren.gov.cn) *China Postal Code: Guizhou Province (prefektuuri ja piirikuntataso) (youbianku.com) Luokka:Guizhoun kaupungit Luokka:Guizhoun prefektuurit
Hubert van Es

Hubert van Es (6. heinäkuuta 1941–15. toukokuuta 2009) oli alankomaalainen valokuvajournalisti. Van Es päätti ryhtyä valokuvajournalistiksi nähtyään kuuluisan sotakuvaajan Robert Capan töitä. Urallaan van Es kattoi esimerkiksi Afganistanin sotaa ja Moro-konfliktia Filippiineillä, mutta erityisen tunnetuksi hän tuli vuonna 1975 Vietnamin sodan aikana ottamastaan valokuvasta, jossa joukko ihmisiä pyrkii heitä evakuoivan helikopterin kyytiin. Valokuvan väitetään usein virheellisesti esittävän Yhdysvaltojen Saigonin lähetystöä, mutta todellisuudessa se on otettu CIA:n henkilöstön käyttämästä talosta. Van Es työskenteli tuolloin United Press Internationalille, eikä pettymyksekseen saanut tekijänoikeuspalkkiota kuvan käytöstä sen oikeuksien kuuluessa UPI:lle. Myöhemmin kuvan oikeudet on myyty useamman kerran ja nykyisin sen oikeudet kuuluvat Bill Gatesille hänen Corbis- yhtiönsä kautta. Valokuvasta tuli yksi sodan turhuuden symboleista. Vietnamin sodan jälkeen van Esryhtyi jälleen vapaaksi toimittajaksi ja palasi Hongkongiin. Loppu-uransa hän vietti kuvajournalistina Aasiassa. Van Es kuoli aivoaneurysmaan Hongkongilaisessa sairaalassa vuonna 2009. ==Lähteet== Luokka:Vuonna 1941 syntyneet Luokka:Vuonna 2009 kuolleet Luokka:Sotakuvaajat
Svenska Brottningsförbundet

Svenska Brottningsförbundet eli Ruotsin painiliitto on urheilun erikoisliitto, joka on perustettu 1909. Brottningsförbundet organisoi painikilpailuja Ruotsissa ja on FILAn, Ruotsin olympiakomitean ja Riksidrottsförbundetin (RF) jäsen. Brottningsförbundet organisoi myös kädenvääntökilpailuja Svensk armsportin kautta. ==Aiheesta muualla== * Svenska Brottningsförbundet Luokka:Ruotsin paini Luokka:Ruotsalaiset urheilujärjestöt
Puolimatkan vesitorni

Puolimatkan vesitorni on Hyvinkäällä sijaitseva vesitorni, jonka korkeus on 35 metriä. Siihen mahtuu vettä 2 500 kuutiometriä. Torni valmistui 1966, ja rakennesuunnittelijana toimi Insinööritoimisto Erkki Juva. Torni peruskorjattiin vuonna 2014. Peruskorjauksen yhteydessä uusitun ulkoasun on suunnitellut arkkitehti Tuomas Valtonen. Peruskorjaus maksoi 1,48 miljoonaa euroa. Puolimatkan vesitorni on Hyvinkään toinen varsinainen vesitorni. Kaupungin ensimmäinen vesitorni, Hyvinkään vesitorni, otettiin käyttöön vuonna 1951. Se sijaitsee Sahanmäen kaupunginosassa. == Lähteet == Luokka:Suomen vesitornit Luokka:Hyvinkään rakennukset ja rakennelmat
Aki Kangasharju

Aki Kangasharju (s. 25. maaliskuuta 1969 Haapavesi) on toiminut Elinkeinoelämän tutkimuslaitoksen toimitusjohtajana maaliskuusta 2019. Sitä ennen hän toimi pitkään Nordean pääekonomistina. ==Elämä== Kangasharju väitteli Jyväskylän yliopistossa kauppatieteen tohtoriksi vuonna 1998 väitöskirjalla "Regional Economic Differences in Finland: Variations in Income Growth and Firm Formation".Tulotasoerot pienentyneet Suomessa viime vuosikymmeninä Väitöstiedote, Jyväskylän yliopisto, 11.7.1998. Viitattu 26.6.2016 Hän on työskennellyt tutkijana Pellervon taloustutkimuksessa vuosina 1997–2001, Valtion taloudellisen tutkimuskeskuksen ylijohtajana, tutkimusprofessorina ja tutkimusjohtajana 2001–2012 sekä Nordean tutkimusjohtajana ja pääekonomistina vuodesta 2012. Vuonna 2000 Kangasharju oli vierailevana professorina yhdysvaltalaisessa Massachusetts Institute of Technologyssa (MIT). Päätyönsä ohessa hän on ollut Tekesin johtokunnan jäsen vuodesta 2014 lähtien. ==Kirjallinen tuotanto== Kustaa Hulkko arvioi Suomen Kuvalehdessä Kangasharjun kirjaa Talouden ilmestyskirja (2023). Hän kirjoittaa, että sisältämistään mielipiteistä huolimatta se ei ole pamfletti eikä puoluetoimiston tilaustyö vaan kirjoittaja käsittelee teemoja taloustieteellisten tutkimustulosten kautta ja suhtautuu Orpon hallitukseenkin paikoin kriittisesti. Kirjassa Kangasharju ilmoittautuu liberaaliksi porvariksi. Hulkko arvioi kirjaa kaiken kaikkiaan myönteisesti: "Juuri tutkimusantinsa ansiosta kirja on poikkeuksellisen mielenkiintoinen talouspoliittinen puheenvuoro." ==Julkaisut== * Käänne : Suomen lamaantuminen ja uusi nousu, Docendo 2018 ISBN 978-952-291-518-4 * Talouden ilmestyskirja: velka, inflaatio, nollakasvu ja politiikan umpikuja, Docendo 2023 ISBN 978-952-382-604-5 == Lähteet == == Aiheesta muualla == * Kangasharjun tieteelliset julkaisut IDEASissa Luokka:Suomalaiset taloustieteilijät Luokka:Vuonna 1969 syntyneet Luokka:Elävät henkilöt
Maa nimeltä Nuuksio

Maa nimeltä Nuuksio on luontovalokuvaaja Mauri Leivon teos, jossa hän kuvin ja tekstein kertoo Nuuksion ja siihen kuuluvan Nuuksion kansallispuiston historiasta ja nykypäivästä. Kirja on ilmestynyt vuonna 2013, ja sen on julkaissut Docendo. Tekstit ovat suomeksi ja englanniksi. Leivo on aikaisemmin julkaissut Nuuksiosta teoksen Nuuksio – miljoonan ihmisen erämaa (2003). Hän asui 1980-luvulta lähtien Nuuksion lähituntumassa,Leivo, s. 8 joskin on sittemmin muuttanut PorvooseenMauri Leivon arkistoitu kotisivu. ==Lähteet== Luokka:Vuoden 2013 kirjat Luokka:Suomalaiset tietokirjat Luokka:Kuvateokset Luokka:Nuuksion kansallispuisto Luokka:Nuuksio
Axel Wilhelm Granström

Axel Wilhelm Granström (26. toukokuuta 1852 Rauma – 14. elokuuta 1918 Helsinki) oli suomalainen kihlakunnantuomari ja senaattori. Granströmin vanhemmat olivat kauppias, raatimies Adolf Wilhelm Granström ja Sofia Wilhelmina Hellsten. Hän pääsi ylioppilaaksi 1872 Turun lukiosta ja suoritti Helsingin yliopistossa tuomarin tutkinnon 1877 ja yleisen oikeustutkinnon 1878. Granström sai varatuomarin arvon 1880. Granström toimi Kristiinankaupungin oikeusraatimiehenä 1882–1883, eri maanjako-oikeuksien puheenjohtajana 1883–1884, Suomen Pankin kanslistina 1884–1885, senaatin oikeusosaston jäsenenä 1886–1891 ja teollisuushallituksen sihteerinä 1891–1897. Hän oli Ahvenanmaan tuomiokunnan tuomarina 1897–1901 ja Halikon tuomiokunnan tuomarina 1901–1906. Granström oli sitten senaatin oikeusosaston senaattorina 1906–1909. Gramström oli naimisissa vuodesta 1881 Laura Augusta Sallménin kanssa.Wikiaineisto : Kuka kukin oli 1961 == Teoksia == * Om kooperativa själfhjälpsföreningar. Mariehamn 1898 * Andelsverksamhet : ett medel till välstånd och förändling. Folkupplysningssällskapets skrifter, Häft 110. Helsingfors 1900, suomeksi nimellä Osuustoiminta : keino vaurastumiseen ja jalostumiseen. Kansanvalistus-seuran toimituksia 110. Kansanvalistus-seura, Helsinki 1899 * Lagen om andelsvärksamhet med anvisningar till dess begagnande ; af Axel Granström och Julian Serlachius. Pellervo-bibliotek N:o 5. Sällskapet Pellervo, Helsingfors 1901, andra omarbetade uppl. 1908, suomeksi nimellä Osuustoimintalaki : ohjeita sen käyttämiseen. Pellervon kirjasto; n:o 5. Pellervo-seura, Helsinki 1901, 3. painos 1903 == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Suomen Pankin henkilöstö Luokka:Vuonna 1852 syntyneet Luokka:Vuonna 1918 kuolleet
Lokki (elokuva)

Lokki (; Isossa-Britanniassa myös Chekov’s The Sea Gull) on vuonna 1968 ensi- iltansa saanut Sidney Lumetin ohjaama ja tuottama brittiläis-yhdysvaltalainen draamaelokuva, jonka pääosissa ovat James Mason, Vanessa Redgrave, Simone Signoret ja David Warner. Elokuvan käsikirjoituksen sovitti Moura Budberg Anton Tšehovin näytelmän Lokki (1896) pohjalta. Lokki sijoittuu 1800-luvun lopun Venäjän maaseudulle, jossa joukko ihmisiä viettää kesäpäiviä huvilalla. Lokki kuvattiin Ruotsissa, Sundbybergissä sijaitsevilla studioilla. Elokuvan tuotantoyhtiöinä olivat Sydney Lumet Productions ja Warner Brothers/Seven Arts. Lokki sai ensi-iltansa Yhdysvaltain New Yorkissa 22. joulukuuta 1968, ja Ison-Britannian ensi-ilta oli joulukuussa 1969. Elokuvan levittäjinä olivat Warner Brothers/Seven Arts Yhdysvalloissa ja Warner-Pathé Isossa-Britanniassa. Lokki jäi Eileen Herlien viimeiseksi elokuvaksi. Warner Bros. Digital Distribution julkaisi elokuvan DVD:nä 27. marraskuuta 2012. == Näyttelijät == == Lähteet == == Aiheesta muualla == * * * * Lokki TCM Movie Databasessa Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Näytelmiin perustuvat elokuvat Luokka:Sidney Lumetin ohjaamat elokuvat Luokka:Vuoden 1968 brittiläiset elokuvat Luokka:Vuoden 1968 yhdysvaltalaiset elokuvat
Huanggang

Huanggang (, pinyin: Huánggāng Shì) on prefektuuritason kaupunki Hubein maakunnan itäosassa Kiinassa. Kaupunki sijaitsee Jangtsejoen pohjoisrannalla noin 60 kilometriä maakunnan pääkaupunki Wuhanista itään. Kaupungin väkiluku on 6,162 miljoonaa (2010) ja pinta-ala 17 453 neliökilometriä. Kaupungin naapureina ovat lännessä Huangshin, Ezhoun, Wuhanin ja Xiaoganin, pohjoisessa Xinyangin, idässä Lu’anin ja Anqingin, sekä etelässä Jiujiangin prefektuuritason kaupungit. Piirikuntatasolla prefektuuri jakautuu kahteen kaupunkipiiriin (Huangzhou, Longhu eli Longganghu), kahteen piirikuntatason kaupunkiin (Macheng, Wuxue) ja seitsemään piirikuntaan (Hong'an, Luotian, Yingshan, Xishui, Qichun, Huangmei, Tuanfeng). Huanggang on historiallinen kiinalaiskaupunki. Seutu kuului kiinalaisiin hallintojakoihin jo Xia- (21.-16. vuosisata eaa.) ja Shang-dynastian (16.-11. vuosisata eaa.) kausina. Ensimmäinen kaupunkitason hallintopiiri perustettiin vuonna 329 jaa. Seudulla ovat syntyneet esimerkiksi vaihdettavia posliinikirjaisimia käyttäneen kirjapainon keksijäksi mainittu Bi Sheng (990–1051 jaa.) ja Li Shizhen, yksi muinaisen kiinalaisen lääketieteen kuuluisuuksista, Compendium of Materia Medica-teoksen kirjoittaja. Street view near Dongmen in Huangzhou, Huanggang, Hubei, China.JPG|Huangzhoun piiriä. Huanggang East Station 20140829.jpg|Huanggangin itäinen rautatieasema. Edong Yangtze River Bridge.jpg|Edong-silta Jangtsen yli Huanggangista etelään vastarannan Ezhoun kaupunkiin. Yiaihu Lake at night 20140822-2.JPG|Yiaijärven näkymä. City Hall, Qichun, China (December 2003).jpg|Qichunin piirikunnan hallintorakennus. ==Lähteet== == Aiheesta muualla == *Huanggang City Information (erityisesti talouspainotus) (chinaknowledge.com) *China Postal code Hubei Province (prefektuuri ja piirikuntataso) (youbianku.com) Luokka:Hubein kaupungit Luokka:Hubein prefektuurit
Nicolas (Ruotsin prinssi)

Ruotsin prinssi Nicolas, Ångermanlandin herttua (Nicolas Paul Gustaf Bernadotte; s. 15. kesäkuuta 2015 Danderydin kunta) on Ruotsin prinsessa Madeleinen ja Christopher O'Neillin poika ja prinsessa Leonoren nuorempi veli. Kruununperimysjärjestyksessä hän on yhdeksäs. Kuningas Kaarle XVI Kustaa päätti syksyllä 2019, että prinssi Nicolaksella, prinsessa Leonorella ja prinsessa Adriennella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät. == Lähteet == Luokka:Ruotsin prinssit Luokka:Vuonna 2015 syntyneet Luokka:Elävät henkilöt Luokka:Seulonnan keskeiset artikkelit
Ω-rajoitettu avaruus

Matematiikassa ω-rajoitettu avaruus on topologinen avaruus jonka jokaisen numeroituva osajoukon topologinen sulkeuma on kompakti. Yleisemmin, jos P on jokin osajoukkojen ominaisuus on P-rajoitettu avaruus avaruus jonka jokaisen osajoukon, jolle P pätee, topologinen sulkeuma on kompakti. Jokainen kompakti avaruus on ω-rajoitettu, ja jokainen ω-rajoitettu avaruus on numeroituvasti kompakti. Luokka:Topologiset avaruudet
Gustaf Werner Wilskman

Gustaf Werner Wilskman (2. joulukuuta 1849 Sulkava – 29. huhtikuuta 1929 Helsinki) oli suomalainen kihlakunnantuomari ja senaattori. Wilskmanin vanhemmat olivat Juuan kirkkoherra Werner Wilhelm Wilskman ja Katarina Fredrika Wikstén. Hän pääsi ylioppilaaksi 1870 Kuopion lukiosta ja suoritti Helsingin yliopistossa tuomarintutkinnon 1876 ja yleisen oikeustutkinnon 1889. Wilskman sai varatuomarin arvon 1878. Wilskman oli hovioikeuden asessorina Viipurissa 1892–1897, Salmin ja sittemmin Kurkijoen tuomiokunnan tuomarina 1897–1905 ja senaattorina Suomen senaatin oikeusosastolla 1905–1909. == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1849 syntyneet Luokka:Vuonna 1929 kuolleet
ZK-383

ZK-383 on massasulkuinen konepistooli, jonka suunnitelivat Brnossa asuvat Kouckýn veljekset vuonna 1930. Bulgarian armeija sekä Tšekkoslovakia käyttivät asetta toisessa maailmansodassa, minkä jälkeen saksalaiset jatkoivat aseen valmistusta vallatuaan Tšekkoslovakian. Ase toimi saksalaisten SS-joukkojen käytössä. Myöhempinä vuosina aseesta valmistettiin myös muunnettua ZK-383-P -versiota poliisikäyttöön. == Ominaisuuksia == Aseen ominaisuuksiin kuului mm. säädettävä kaksinopeuksinen tulinopeus, jota muutettiin poistamalla lukosta paino, jolloin sen liike nopeutui. Aseen piippu oli pikairroitettava. Ase ampui sekä kerta- että sarjatulta. Aseeseen kuuluivat taittuvat etutuet, sekä piipun vaippaan kiinnitettävä tankotähtäin. Joihinkin aseen versioihin voitiin kiinnittää pistin. == Käyttäjät == * * * * * == Versiot == * ZK-383 aseen alkuperäismalli. * ZK-383-P aseen poliisiversio, johon ei kuulunut taittuvia etutukia, eikä tankotähtäintä. * ZK-383-H sodanjälkeinen malli, josta puuttui myös taittuvat etutuet, sekä tankotähtäin. == Lähteet == Luokka:Konepistoolit
Xiangyang

Xiangyang (, pinyin: Xiāngyáng Shì), aiemmin muodossa Xiangfan, on prefektuuritason kaupunki Hubein maakunnan pohjoisosassa Kiinassa. Kaupunki sijaitsee noin 260 kilometriä maakunnan pääkaupunki Wuhanista luoteeseen. Kaupungin väkiluku on 5,500 miljoonaa (2010) ja pinta-ala 19 724 neliökilometriä. Kaupungin naapureina ovat lännessä Shennongjian erityishallinnollinen metsäalue ja Shiyanin, pohjoisessa Nanyangin, idässä Suizhoun, sekä etelässä Jingmenin ja Yichangin prefektuuritason kaupungit. Piirikuntatasolla prefektuuri jakautuu kolmeen kaupunkipiiriin (Fancheng, Xiangcheng, Xiangzhou), kolmeen piirikuntatason kaupunkiin (Laohekou, Yicheng, Zaoyang) ja kolmeen piirikuntaan (Baokang, Gucheng, Nanzhang). == Ilmasto == Xiangyangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 16 °C ja keskimääräinen sademäärä 850 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 160 millimetriä. Tammikuu puolestaan on kuivin kuukausi. Silloin keskimääräinen sadanta on 18 millimetriä. Xiangyang Railway Station 2013.08.23 14-20-01.jpg|Xiangyangin rautatieasema. Xiangyang Museum 2013.08.23 12-41-49.jpg|Xiangyangin museon rakennus. Xiangyang Guangde Si 2013.08.23 11-27-24.jpg | Guangde-temppeli. Xiangyang Xian Xuegong 2013.08.23 12-18-21.jpg | Kungfutselainen temppeli. == Lähteet == == Aiheesta muualla == *Xiangyang City Information (erityisesti talouspainotus) (chinaknowledge.com) * *China Postal Code Hubei Province (prefektuuri ja piirikuntataso) (youbianku.com) Luokka:Hubein kaupungit Luokka:Hubein prefektuurit
Leo Tuisku

Leo Tuisku (s. 7. marraskuuta 1969 Vaasa) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Tuisku on Bollklubben-48:n kasvatti. Hän teki ensiesiintymisensä seuran edustusjoukkueessa II divisioonan kaudella 1987. Kaudeksi 1989 Tuisku siirtyi Ruotsin 1. divisioonassa pelanneeseen Motala AIF:ään. Vuoden 1990 hän pelasi FF Jarossa I divisioonassa, mutta palasi Ruotsiin kauden päätteeksi. Vuonna 1992 Tuisku siirtyi Vaasan Palloseuraan. Hän pääsi suureen rooliin joukkueen pelatessa I divisioonassa ja teki seitsemän maalia VPS:n onnistuessa nousemaan Veikkausliigaan kaudeksi 1995. Pääsarjatasolla Tuiskun peliaika kuitenkin väheni ja hän esiintyi kahden vuoden aikana vain 16 liigaottelussa, joista yhden lainalla Mikkelin Palloilijoissa. Kaudella 1995 Tuisku oli lainalla myös Kokkolan Pallo-Veikkojen riveissä Ykkösessä. Kaudeksi 1997 hän liittyi Kakkoseen nousseen IF Hoppetiin yhdessä VPS:n aikaisten joukkuetovereidensa Pasi Nevanperän ja Reijo Palovuoren kanssa. Joukkue onnistui säilymään sarjassa, mutta antoi sarjapaikkansa seuraavalla kaudella vasta perustetulle FC Korsholmille. Tuisku pelasi uudessa seurassa kaudet 1998–2000 ennen siirtymistään FC Kiistoon. Yhden vuoden jälkeen hän siirtyi takaisin FC Korsholmiin, joka pelasi nyt Ykkösessä. Kesken toisen kautensa Tuisku kuitenkin palasi sarjatasoa alempana olleeseen Kiistoon, jossa hän lopetti uransa 2004. Valmennusuransa Tuisku aloitti FC Korsholmissa pelaajavalmentajana kaudella 1998. Kausina 2001 ja 2003–2004 hän toimi samassa tehtävässä FC Kiistossa. Pelaajauransa lopetettuaan Tuisku siirtyi Vaasan Palloseuran apuvalmentajaksi. Kaudella 2006 hän työskenteli VPS-juniorien valmennuspäällikkönä. Seuraavan kerran päävalmentajana Tuisku toimi VPS-j:n edustusjoukkueessa Kolmosen kaudella 2009. Tuisku esiintyi kahdesti alle 17-vuotiaiden maajoukkueessa vuonna 1987. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Jingzhou

Jingzhou (, pinyin: Jīngzhōu Shì) on prefektuuritason kaupunki Hubein maakunnan eteläosassa Kiinassa. Kaupunki sijaitsee Jangtsejoen pohjoisrannalla, noin 200 kilometriä maakunnan pääkaupunki Wuhanista länteen. Kaupungin väkiluku on 5,692 miljoonaa (2010) ja pinta-ala 14 104 neliökilometriä. Kaupungin naapureina ovat pohjoisessa Yichangin ja Jingmenin prefektuuritason kaupungit sekä Qianjiangin ja Xiantaon aliprefektuurit. Idässä Jingzhou rajoittuu Xianningin, etelässä Yueyangin ja Changden prefektuuritason kaupunkiin. Piirikuntatasolla prefektuuri jakautuu kahteen kaupunkipiiriin (Jingzhou, Shashi), kolmeen piirikuntatason kaupunkiin (Honghu, Shishou, Songzi) ja kolmeen piirikuntaan (Gong’an, Jianli ja Jianglin). Jingzhou tunnetaan jo yhtenä Chu-valtion syntypaikoista Kevättä ja syksyä -kaudella (770-476 eaa.). Muraille Est de Jingzhou.JPG|Vanhaa kaupunginmuuria. Jingzhou Wanshou Baota 2014.04.20 15-55-12.jpg|Wanshou- pagodi. Jingzhou Museum 2014.04.20 10-45-55.jpg|Jingzhoun museo. Jingzhou Wenmiao 2014.04.20 10-37-23.jpg|Kungfutsen temppeli. Guangchang2.jpg|Jingzhoun rautatieasema. Jingzhou bridge.jpg|Jingzhoun silta Jangtsen yli. ==Lähteet== == Aiheesta muualla == *Jingzhou City Information (erityisesti talouspainotus) (chinaknowledge.com) *China Postal Code Hubei Province (prefektuuri ja piirikuntataso) (youbianku.com) Luokka:Hubein kaupungit Luokka:Hubein prefektuurit
Troy Vance

Troy Vance (s. 2. elokuuta 1993 Goshen, New York, Yhdysvallat) on yhdysvaltalainen jääkiekkopuolustaja, joka pelaa Itävallan Erste Bank Eishockey Ligan Graz 99ersissa. Hänen aiemman seuransa, SM-liigajoukkue Porin Ässien entinen urheilujohtaja Mika Toivola on kuvaillut Vancea hyväksi all around -puolustajaksi. Hän laukoo oikealta. ==Ura== Vancen oikeudet kuului QMJHL:ssä alun perin Rouyn-Noranda Huskiesille. Hän pelasi alkukauden 2010–2011 EmJHL- ja EJHL-junioriliigoja Philadelphia Revolutionissa, kunnes CHL:n siirtotakarajalla, tammikuussa 2011 Huskies kauppasi Vancen Victoriaville Tigresiin vaihdossa vuoden 2012 kahdeksannen kierroksen varausvuoroon. Hän siirtyi loppukaudeksi QMJHL:ään, jossa sekä 23 runkosarja- että yhdeksän playoff-ottelua toi tehot 1+3=4. Dallas Stars varasi Vancen viidennellä kierroksella 135. pelaajana NHL:n varaustilaisuudessa 2011. Kaudella 2011–2012 hän teki Tigresin paidassa QMJHL:n runkosarjassa 57 ottelussa 25 tehopistettä. Heinäkuussa 2012 Stars teki kolmivuotisen tulokassopimuksen Vancen kanssa. Hän jatkoi kaudella 2012–2013 Tigresissa, joka kauppasi Vancen ja vuoden 2014 viidennen kierroksen varausvuoron Prince Edward Island Rocketiin vaihdossa Alexandre Chénier-Allardiin, Mark Trickettiin ja kolmannen kierroksen varausvuoroon. Vance jakoi kevään 2013 pudotuspeleissä Rocketin sisäisen tehotilaston voiton Yan-Pavel Laplanten kanssa lukemalla +1. Kaudeksi 2013–2014 joukkueen nimeksi vaihtui Charlottetown Islanders, jonka varakapteeniksi Vance nousi. QMJHL-kauden jälkeen, huhtikuussa 2014 hän siirtyi loppukevääksi ECHL-joukkue Elmira Jackalsin vahvuuteen. Syksyn 2014 harjoitusleirillä Dallas Stars lähetti Vancen ensin AHL-joukkue Texas Starsiin, mutta kauden 2014–2015 kynnyksellä hänet lähetettiin sieltä edelleen ECHL-joukkue Idaho Steelheadsiin. Maaliskuussa 2015 Vance, Ludwig Karlsson ja mahdollinen kolmas pelaaja kaupattiin ECHL:ssä Missouri Mavericksin joukkueeseen vaihdossa Martin Leehen. Kaudeksi 2015–2016 Stars vuokrasi Vancen SM-liigajoukkue Porin Ässiin. Hänen sopimuksensa sisälsi syyskuun 2015 loppuun asti ulottuvan try-outin. Vance sai kuitenkin jo kauden kynnyksellä jatkosopimuksen. Kaudeksi 2016–2017 hän siirtyi jatkamaan uraansa Itävallan Erste Bank Eishockey Ligan Graz 99ersiin.Erste Bank Eishockey Liga | Facebook ==Tilastot== 2010–2011 Philadelphia Revolution EmJHL 9 1 9 10 10 - - - - - Philadelphia Revolution EJHL 18 1 2 3 33 - - - - - Victoriaville Tigres QMJHL 23 1 3 4 21 9 1 3 4 4 2011–2012 Victoriaville Tigres QMJHL 57 4 21 25 45 4 0 2 2 4 2012–2013 Victoriaville Tigres QMJHL 39 3 15 18 41 - - - - - Prince Edward Island Rocket QMJHL 28 1 7 8 16 6 0 2 2 2 2013–2014 Charlottetown Islanders QMJHL 59 8 21 29 48 4 1 2 3 2 Elmira Jackals ECHL 4 1 1 2 2 - - - - - 2014–2015 Idaho Steelheads ECHL 47 2 8 10 15 - - - - - Missouri Mavericks ECHL 14 1 0 1 11 - - - - - 2015–2016 Ässät SM-liiga 59 3 16 19 36 - - - - - 1 kausi yhteensä SM-liiga 59 3 16 19 36 - - - - - ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Dallas Starsin varaamat pelaajat Luokka:Vuonna 1990 syntyneet Luokka:Elävät henkilöt
Freetimelehti

Freetimelehti on oman luonnehdintansa mukaan myönteisiä elämyksiä tarjoava vapaa-ajan verkkolehti. Se on tarkoitettu heille jotka panostavat itseensä, kuntoiluun, harrastamiseen, matkailuun, pukeutumiseen ja kaikkeen hyvinvointiin liittyvään. Kansalliskirjaston julkaisutunnuksien perusteellahttp://www.kansalliskirjasto.fi/julkaisuala/issn/tunnuksenmerkitseminen.html Freetimelehti on ilmestynyt aiemmin tilauspohjaisena paperilehtenä. Ensimmäinen lehti ilmestyi vuonna 2005. Nykyään lehdestä ilmestyy printtilehti FREETIME ja verkkolehti. == Lähteet == Luokka:Suomalaiset verkkolehdet
Kamin Shirahata

Kamin Shirahata ( 12. toukokuuta 1988 Kioto), on japanilainen Kiotosta kotoisin oleva, nykyään Tokiossa asuva laulaja ja lauluntekijä == Ura == Shirahata aloitti kitaransoiton jo ala-asteella kuudennella luokalla ja on siitä lähtien tuottanut vaihtelevalla tahdilla musiikkia. Soolouransa lisäksi hän on esiintynyt noise-bändi Hijokaidanin sivuprojekti Hatsune Kaidanin keikoilla Hatsune Mikuna. Hän kuitenkin jätti yhtyeen taakseen elokuussa 2013. Hänen esikoisalbuminsa Randoserukabā no Yukue () julkaistiin 25. marraskuuta 2011 Gyuune Cassetten kautta ja se sai heti pienen, mutta elintärkeän underground-suosion alleen. Artistin toinen julkaisu Kudamono-EP (, suom. hedelmä) julkaistiin parin vuoden tauon jälkeen 16. huhtikuuta 2014 Alchemy Recordsin kautta. Levy jatkoi ensimmäisen julkaisun linjaa ja oli rokahtavavaa poppia. Kamin Shirahata lauloi ja lisäksi soitti levyllä sähkökitaraa, akustista kitaraa ja pianoa. Kamin julkaisi myös vuonna 2014 Shibuayn Parycossa järjestettävää Onnanokonouta-näyttelyä varten singlen Futsuu no Onna no Ko (). Singlejulkaisu tuli vapaasti ladattavaksi verkkoon ja se sisälsi kaksi kappaletta, kummatkin Futsuu no Onna no Ko:ksi nimettyjä. Kirjoitustapa oli kuitenkin erilainen, sillä ensimmäinen oli kirjoitettu hiraganoilla ja toinen puolestaan katakanoilla. Tyylillisesti kappaleet erosivat kuitenkin täysin toisistaan: hiraganoilla kirjoitettu kappale oli akustinen ja kevyehkö, ja katakanaversio oli sähkökitaroilla valjastettu rock-versio. Kamin Shirahatan kolmas albumi kantaa hänen omaa nimeään ja on yksinkertaisesti Kamin Shirahata. 11. maaliskuuta 2015 ilmestynyt albumi on lähes täysin akustinen ja edellisistä albumeista poiketen sisältää vanhoja kappaleita, tosin akustisina versioina. Albumin ensimmäinen single ”Ima sugu kietai” (, suom. Haluan kadota nyt) julkaistiin 12. joulukuuta 2014 videona YouTubessa. Albumin toinen musiikkivideo ”Kyōdai” (, suom. Sisarukset) julkaistiin 26. helmikuuta 2015 myös YouTuben kautta. == Diskografia == === Albumit === * Kamin Shirahata – Randoserukabā no Yukue (2011) * Kamin Shirahata – Kudamono (2014) * Kamin Shirahata – Kamin Shirahata (2015) === Singlet === * Futsuu no Onna no Ko – Kamin Shirahata (2014) === Musiikkivideot === * Kudamono – Kamin Shirahata (2014) * Ima sugu kietai – Kamin Shirahata (2014) * Kyōdai – Kamin Shirahata (2015) == Lähteet == Luokka:Japanilaiset laulajat Luokka:Japanilaiset popmuusikot Luokka:J-pop Luokka:Vuonna 1988 syntyneet Luokka:Elävät henkilöt
Viikinkien hyökkäykset Galiciaan

Viikingit hyökkäilivät Galiciaan 800-luvulta 1000-luvun ensimmäiselle vuosisadalle asti. Sotaretkistä on säilynyt kertomuksia, mutta vain niukasti arkeologisia jäänteitä. Espanjan rannikolta on kuitenkin löytynyt viikinkilaivojen ankkureita, ja eräät maastonmuodot viittaavat siihen, että rantapenkereeseen olisi rakennettu pitkien laivojen suojasatamia, samanlaisia kuin Irlannissa. Viikinkien ensimmäinen hyökkäys Espanjan alueelle tapahtui vuonna 844 jolloin Ramiro I oli Asturian kuningas. Hän keräsi armeijan Galiciasta ja Asturiasta ja ajoi viikingit tiehensä. Viikingit ehtivät kuitenkin tehdä pahaa tuhoa mm. A Coruñan ympäristössä. Viikingit eivät palanneet kotiinsa vaan jatkoivat ryöstöretkiään Lissaboniin ja Sevillaan. Samaan aikaan toinen viikinkijoukko taisteli voittoisasti alueella, josta tuli myöhemmin Normandia. Vuosina 859 suuri viikinkilaivasto hyökkäsi Galiciaan ja Asturiaan. Samaan aikaan kuningas Ordoño I valmistautui sotimaan maureja vastaan. Tämä viikinkien toinen sotaretki Espanjaan kesti vuoteen 861 asti, ja ulottui aina Pohjois-Afrikkaan ja Mallorcalle asti. Tuhoisin hyökkäys tehtiin vuonna 968, jolloin viikingit hyökkäsivät Galiciaan sadalla laivalla. He rantautuivat Arousanlahdelle ja voittivat galicialaiset Fornelosin taistelussa. Viikingit etenivät kohti Santiago de Compostelaa ja tuhosivat maaseutua sen ympäriltä. Tämän jälkeen viikingit tekivät useita pienempiä iskuja suunnilleen vuoteen 1050 asti. Vuoden 1015 retkeä johti Olaf Haraldsson, tuleva Norjan kuningas Pyhä Olavi, ja hän tuhosi neljä Galician kaupunki: Castropol, Betanzos, Rivas de Sil ja Tui. Skandinaavien tekemiä sotaretkiä tunnetaan myöhemmältäkin ajalta, mutta silloin eivät kyseessä olleet enää varsinaiset viikingit. == Katso myös == * Viikinkien hyökkäykset Englantiin == Lähteet == Luokka:Viikinkiaika Luokka:Galicia Luokka:Viikinkien sodankäynti
Rexim-Favor

Rexim-Favor on massasulkuinen konepistooli, joka suunniteltiin Rexim S.A. -yhtiössä Genevessä vuonna 1953. Vuonna 1957 aseen suunnitelmat myytiin Espanjaan, jossa sitä alkoi valmistamaan La Coruña -niminen tehdas. Turkkilaiset tekivät aseesta oman M-68-version, jota Turkin armeija käyttää vieläkin palveluskäytössä pienissä määrin. == Ominaisuudet == Ase ampuu lukko kiinni: patruuna työnnetään piippuun viritystapin avulla, ja se pysyy siellä kunnes liipaisimeen kohdistettu paine vapauttaa iskurin. Aseen piippu voidaan vaihtaa nopeasti painamalla karhennetun piipun kiinnitysruuvin alla olevaa pientä jousisalpaa, kiertämällä ruuvi irti ja vetämällä piippu eteenpäin irti aseesta. == Lähteet == Luokka:Konepistoolit
Riitta Vartti

Riitta Mailis Hellevi Vartti (s. 5. elokuuta 1949 Jyväskylä) on suomalainen kirjailija. Vartti on opiskellut Taideteollisen korkeakoulun kamerataiteen osastolla elokuvalinjalla vuosina 1969–1972 ja suorittanut filosofian maisterin tutkinnon kehitysmaantieteen alalta Helsingin yliopistossa vuonna 1996. Vartin romaanit Sun lapsuutes (1990), Pispalan enkeli (1991), Nuoruuden yliopistot (1992) ja Naaraan aika (1993) muodostavat löyhän omaelämäkerrallisista aineksista kostuvan sarjan, jossa kuvataan päähenkilön, Orvokki Dahlin varttumista pikkulapsesta kolmikymmenvuotiaaksi. Sarjan kahdessa viimeisessä romaanissa kuvataan päähenkilön vaiheita taistolaisessa opiskelijaliikkeessä ja liikkeen vähittäistä hiipumista. Vartti on toimittanut käännösvalikoiman Tulikärpänen – filippiiniläisiä novelleja (2001) ja julkaissut kirjan Pieni filippiiniläinen kasviskeittokirja (5. painos 2006). Hän on myös ollut tekijänä filipinon kielen sana- ja oppikirjoissa ja suomen kielen oppaissa filipinon puhujille. ==Romaanit== * Sun lapsuutes (1990) * Pispalan enkeli (1991) * Nuoruuden yliopistot (1992) * Naaraan aika (1993) * Taifuunivuosi (1998) ==Lähteet== ==Aiheesta muualla== * Luokka:Suomalaiset kirjailijat Luokka:Vuonna 1949 syntyneet Luokka:Elävät henkilöt
Kalle Viljamaa

Kalle Albinus Viljamaa (15. helmikuuta 1885 Tampere – 28. maaliskuuta 1918 TampereViljamaa, Kalle Albinus Suomen sotasurmat 1914-1922. Viitattu 18.6.2015.) oli suomalainen painija, joka edusti Suomea vuoden 1912 Tukholman olympialaisissa.Kalle Viljamaa Sports-Reference. Viitattu 18.6.2015. Sisällissodan aikana kuollut Viljamaa oli varsinaiselta ammatiltaan rautatieläinen. == Urheilu-ura == Viljamaa osallistui Tukholman olympialaisten kreikkalais-roomalaisen painin 82,5 kg:n sarjaan, sijoittuen jaetulle viidennelle sijalle toisen suomalaisen Emil Backeniuksen kanssa.Wrestling at the 1912 Stockholm Summer Games: Men's Heavyweight, Greco-Roman Sports- Reference. Viitattu 18.6.2015. Tampereen Pyrintöä edustanut Viljamaa sijoittui SM-kilpailuissa 83 kg:n sarjassa hopealle vuosina 1911, 1914 ja 1916.Painin SM-kilpailut 1910–1914 TUL-paini. Viitattu 18.6.2015.Painin SM-kilpailut 1915–1919 TUL-paini. Viitattu 18.6.2015. Hän harrasti myös moukarinheittoa, jossa saavutti SM-pronssia vuonna 1911. Viljamaan ennätys moukarissa oli 35,59 vuodelta 1914. Tampereen Pyrinnön johtokuntaan Viljamaa kuului vuosina 1912–1914.Vuoden 1918 kahinoissa kuoli viisi suomalaista olympiaurheilijaa Suomen Urheilutietäjät ry. Viitattu 18.6.2015. == Kuolema == Kalle Viljamaa kuoli siviiliuhrina maaliskuussa 1918 Tampereen taistelun aikana valkoisten kaupunkiin ampumassa tykistötulituksessa. Hän oli yksi viidestä sisällissodassa kuolleesta olympiaurheilijasta. == Lähteet == Luokka:Suomalaiset kreikkalais-roomalaisen tyylin painijat Luokka:Suomalaiset moukarinheittäjät Luokka:Vuonna 1885 syntyneet Luokka:Vuonna 1918 kuolleet
RN Agostino Bertani

RN Agostino Bertani () oli Italian kuninkaallisen laivaston La Masa -luokan hävittäjä. Alus nimettiin 1921 Enrico Cosenziksi, millä nimellä se oli toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 23. joulukuuta 1917. Alus laskettiin vesille 6. kesäkuuta 1919 ja liitettiin laivastoon viikkoa myöhemmin 13. kesäkuuta.Whitley, M. J. s. 175 == Palvelus == Alus nimettiin 1921 Enrico Cosenziksi ja se luokiteltiin 1. lokakuuta 1929 torpedoveneeksi (). Aluksen miehistö upotti aluksensa 27. syyskuuta 1943. ==Lähteet== * * === Viitteet === Luokka:La Masa -luokan hävittäjät Luokka:Cantieri navali Odero
RN Giuseppe La Farina

RN Giuseppe La Farina () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 29. joulukuuta 1917. Alus laskettiin vesille 12. maaliskuuta 1919 ja liitettiin laivastoon viikkoa myöhemmin 18. maaliskuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 4. toukokuuta 1941. ==Lähteet== * * === Viitteet === Luokka:La Masa -luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero
RN Giuseppe La Masa

RN Giuseppe La Masa () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 1. syyskuuta 1916. Alus laskettiin vesille 6. syyskuuta 1917 ja liitettiin laivastoon kolme viikkoa myöhemmin 28. syyskuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 11. syyskuuta 1943. ==Lähteet== * * === Viitteet === Luokka:La Masa -luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero
RN Giacomo Medici

RN Giacomo Medici () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. lokakuuta 1916. Alus laskettiin vesille 6. syyskuuta 1918 ja liitettiin laivastoon viikkoa myöhemmin 13. syyskuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Se upotettiin 16. huhtikuuta 1943. ==Lähteet== * * === Viitteet === Luokka:La Masa -luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero